**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 02-10-2019

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Θέματα κοινού ενδιαφέροντος και οι προτεραιότητες της δημοτικής αρχής, συζητήθηκαν σε πολύωρη συνάντηση του Δημάρχου Θεοδόση Νικηταρά με την Προϊσταμένη της Εφορείας Αρχαιοτήτων Δωδεκανήσου Μάνια Μιχαηλίδου και την υπεύθυνη του Γραφείου Κω της Εφορείας Αρχαιοτήτων Μαρία Χαλκίτη.

Στο πλαίσιο προγραμματισμού έργων και δράσεων του Δήμου συζητήθηκε:

* η δυνατότητα υπογραφής Προγραμματικής Σύμβασης με το Υπουργείο Πολιτισμού για τον καθαρισμό των αρχαιολογικών χώρων,
* η επέκταση υφιστάμενων χώρων στάθμευσης και
* η πορεία της μελέτης αποκατάστασης της Πύλης του Φόρου και του Οχυρωματικού Τείχους στην οδό Ιπποκράτους, των ζημιών που υπέστησαν από το σεισμό.

Η δημοτική αρχή συζητά επίσης με τα στελέχη της αρχαιολογικής υπηρεσίας τρόπους άμβλυνσης του κυκλοφοριακού φόρτου και ανάδειξης των ιστορικών μνημείων.

Σε αυτό το πλαίσιο απασχόλησε την συνάντηση, η δυνατότητα κατασκευής νέου δρόμου προς το Ασκληπιείο και η κατασκευή ξύλινου διαδρόμου κατά μήκος του αρχαιολογικού χώρου της οδού Γρηγορίου Ε΄ που να συνδέει την παλιά πόλη με το Ρωμαϊκό Ωδείο, με όρους ασφάλειας στη μετακίνηση των πεζών αλλά και των διερχόμενων οχημάτων.

Επίσης, η διάστρωση με σύγχρονο υλικό και η διαγράμμιση των δύο υφιστάμενων χώρων στάθμευσης στη συμβολή της Γρηγορίου Ε΄ με την οδό Αναπαύσεως.

Γραφείο Τύπου